Diari Oficial de la Generalitat Valenciana


Sumari del DOGV 4320, del 23-08-2002 (2002/8898)

Informació pública de la proposta de programa d'actuació integrada (alternativa tècnica) per al desenvolupament del sector de sòl urbanitzable del SUPN-VI del Pla General d'Ordenació Urbana de Sagunt.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8898


Organisme emissor
:   Residencial Sector 2 Oeste, SL

Tipus de document
:   Anunci

Informació pública de la proposta de programa d'actuació integrada (alternativa tècnica) per al desenvolupament del sector de sòl urbanitzable del SUPN-VI del Pla General d'Ordenació Urbana de Sagunt. [2002/A8898]
  
La mercantil Residencial Sector 2 Oeste, SL, ha formulat una proposta de programa d'actuació integrada (alternativa tècnica), l'àmbit d'actuació de la qual inclou el desenvolupament del sector de sòl urbanitzable del SUNP-VI, del Pla General d'Ordenació Urbana de Sagunt (València), amb una superfície de 291.486 metres quadrats.
  
S'hi adjunta:
  
- Document d'homologació
  
- Pla parcial
  
- Avantprojecte d'urbanització
  
Per a la seua informació pública i aprovació conjunta amb el programa, i tot això a l'empara dels articles 46 i 48 d ela Llei 6/1994, de 15 de novembre, de la Generalitat Valenciana, Reguladora de l'Activitat Urbanística (depòsit de còpia de l'alternativa a l'Ajuntament, i acta notarial amb remissió de l'avís a titulars, periòdic i DOGV).
  
D'acord amb l'article 48.1.c, en relació amb l'article 46.3 de l'esmentada llei, se sotmet la proposta de programa i la resta d'instruments de planejament indicats a informació pública, durant el termini de 20 dies hàbils, comptador des de l'endemà de la publicació del present anunci en el Diari Oficial de la Generalitat Valenciana. La dita documentació està depositada a la Notaria del senyor Vicente Micó Giner, situada a Sagunt (av. Sants de la Pedra, 8, baix).
  
Qualsevol persona interessada podrà comparéixer a l'esmentada notaria i sol·licitar que li siga mostrada l'acta de protocol·lització de la documentació que integra la proposta de programa i el projecte de pla parcial que l'acompanya, així com obtenir-ne una còpia. També podrà comparéixer a l'Ajuntament de Sagunt (Urbanisme) per a examinar l'exemplar depositat en ell i formular, si pertoca, al·legacions, alternatives tècniques o proposicions juridicoeconòmiques. I en ambdós casos (notaria i Ajuntament), dins del termini indicat en el paràgraf anterior (20 dies hàbils des de la publicació del present anunci en el DOGV).
  
Així mateix, durant el període de cinc dies, comptador des del venciment del termini anterior, podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa; llevat que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i en preste caució, i això en la quantia que es determine. Si s'esdevé així, pertocarà la pròrroga de 20 dies addicionals de l'article 46.4 de la LRAU, cosa que es farà constar en l'expedient, s'anunciarà al tauler d'anuncis de l'Ajuntament, i es comunicarà a les persones que, per desconéixer-la, presenten pliques prematurament.
  
Remissió d'avisos al domicili fiscal dels titulars cadastrals: en compliment de l'article 46.3 de la LRAU s'ha procedit, amb anterioritat al present anunci, a enviar l'avís amb el seu contingut a la totalitat de persones titulars cadastrals afectades.
  
En previsió de la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la relació de la totalitat de titulars cadastrals i domicili fiscal, prèviament, al tauler d'edictes de l'Ajuntament i s'ha publicat en el Butlletí Oficial de la Província, als efectes pertinents.